JUDEŢUL ARAD

COMUNA ARCHIȘ

CONSILIUL LOCAL

PROCES VERBAL

Încheiat astăzi 11.09.2017, ora 900,în sala de ședință a Consiliului Local al Comunei Archiș, cu ocazia ţinerii Ședinţei Extraordinare de Consiliu Local ,convocată prin Dispoziţia primarului cu nr. 127 /08.09.2017 a d-lui primar Valea Nicolae. La şedinţă participă 9 consilieri locali din totalul de 11, d-l consilier Alb Dănuţ fiind absent.

La începutul ședinței se anunță necesitatea alegerii unui nou Președinte de ședință şi se solicită consilierilor propuneri, în acest sens.

D-l consilier Denuţ Florin îl propune ca Președinte de ședință pe d-nul consilier Hărdăuţ Pavel.

D-l Pantea Nicolae, viceprimarul comunei Archiş, îl propune pe d-l consilier Bociort Den-Vasile.

Nemaifiind alte propuneri se supun la vot propunerile făcute, 8 consilieri sunt ,,pentru” d-l consilier Bociort Den-Vasile. ,este adoptată Hotărârea Consiliului Local nr.55/11.09.2017, este ales Președinte de ședință d-l consilier Bociort Den-Vasile..

Președintele de ședință, d-l Bociort Den-Vasile.prezintă Ordinea de zi:

1. Proiect de hotărâre privind implementarea proiectului ”Infiintarea si dotarea Serviciului de deszapezire a drumurilor si intretinerea spatiilor verzi din Comuna Archis, Jud. Arad” .
2. Proiect de hotărâre privind rectificarea bugetului de venituri si cheltuieli al Consiliului Local al comunei Archis .
3. Proiect de hotărâre privind aprobarea Planului de ampasament si delimitare a imobilului Sediu primarie si curti constructii in suparafata totala de 1132 mp .
4. Proiect de hotărâre privind desemnarea reprezentantului Consiliului local al Comunei Archis in Consiliul de Administratie al Scolii Gimnaziale Groseni .
5. Diverse .

D-l Bociort Den-Vasile ,Președintele de ședință supune la vot Ordinea de zi, toți cei 9 consilieri locali prezenți sunt ,,pentru”, este adoptată Hotărârea Consiliului Local nr.56/11.09.2017.

În continuare este supus la vot Procesul-verbal încheiat în ședința ordinară din data de 21.08.2017, proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi, toți cei 9 consilieri locali prezenți sunt ,,pentru”, este adoptată Hotărârea Consiliului Local nr. 57/11.09.2017.

Se trece la primul punct de pe Ordinea de zi: Proiect de hotărâre privind implementarea proiectului ”Infiintarea si dotarea Serviciului de deszapezire a drumurilor si intretinerea spatiilor verzi din Comuna Archis, Jud. Arad” .

D-l Pantea Nicolae, viceprimarul comunei Archiş, prezintă acest proiect, specificând că în urma unor discuţii cu alţi colegi s-au demarat lucrările pentru accesarea utilajelor necesare şi s-a optat pentru un tractor Belarus, o lamă de zăpadă în faţă, o sărăriţă mai mică, un tocător de resturi vegetale pentru acostamente, o remorcă pe două axe, o drujbă şi o motocoasă, toate acestea reprezentând strictul necesar pentru a se putea încadra cu banii necesari, proiectul având o valoare în jur de

28.000 €, achiziţionarea putând fi făcută prin achiziţie directă.

D-l consilier Hărdăuţ Pavel afirmă că este bine că s-a renunţat la tractoraşul Viking.

D-l Pantea Nicolae mai precizează că se lucrează deja la proiect , urmând partea organizatorică, fiind necesar să se înfiinţeze un Serviciu de deszăpezire, care va fi neaducător de profit, fiind strict al Primăriei, acesta urmând a fi înfiinţat doar în momentul în care vor fi achiziţionate utilajele, dacă proiectul va fi eligibil.

D-l consilier Denuţ Andrei spune că ar fi necesară şi o groapă de gunoi pentru fermierii din comună, pe viitor aceasta fiind una din condiţiile celor care au proiecte, în această situaţie fiind în jur de 40-50 de persoane.

D-l Pantea Nicolae spune că pe viitor o să se ţină cont şi de această propunere, în limita fondurilor disponibile şi a priorităţilor.

Președintele de ședință supune la vot primul punct de pe Ordinea de zi: Proiect de hotărâre privind implementarea proiectului ”Infiintarea si dotarea Serviciului de deszapezire a drumurilor si intretinerea spatiilor verzi din Comuna Archis, Jud. Arad” . toți cei 9 consilieri locali prezenți sunt ,,pentru”, este adoptată Hotărârea Consiliului Local nr.58/11.09.2017.

În continuare, d-l Anta Gheorghe-Florin, secretarul comunei, prezintă al doilea punct de pe Ordinea de zi: Proiect de hotarare privind rectificarea bugetului de venituri si cheltuieli al Consiliului Local al comunei Archis, precizând că În baza Adresei nr.8060/AD/25.08.2017 a Administraţiei Judeţene a Finanţelor Publice Arad se majorează pe Trimestrul III bugetul la partea de venituri cu suma de 170.000 lei la Cap.11.02.02 , diminuandu-se cu aceeasi suma Trimestrul IV,se majorează bugetul la partea de cheltuieli pe Trimestrul III la Invăţământ capitolul 65.02.02 cu suma de 50.000 lei, diminuându-se Trimestrul IV cu aceeaşi sumă şi semajorează bugetul la partea de cheltuieli pe Trimestrul III la asistenţă socială la Capitolul 68.02.02 cu suma de 120.000 lei diminuându-se Trimestrul IV cu aceeaşi sumă .

D-l consilier Hărdăuţ Pavel întreabă unde este d-na contabil Bene Mioara.

Președintele de ședință supune la vot al doilea punct de pe de pe Ordinea de zi: Proiect de hotărâre privind rectificarea bugetului de venituri si cheltuieli al Consiliului Local al comunei Archiş, toți cei 9 consilieri locali prezenți sunt ,,pentru”, este adoptată Hotărârea Consiliului Local nr.59/11.09.2017.

Se trece la punctul trei de pe Ordinea de zi:Proiect de de hotărâre privind aprobarea Planului de ampasament si delimitare a imobilului Sediu primarie si curti constructii in suparafata totala de 1132 mp , d-l Pantea Nicolae precizînd că s-a comis o eroare şi clădirea veche unde se află acum casa d-lui Horhat Ioan a fost introdusă pe CF în curtea Primăriei .S-a încercat radierea, a fost solicitată şi părerea notarului, dar acesta a spus că doar prin Hotărâre de Consiliu Local se poate îndrepta această eroare, s-a cerut şi părerea celor de la Compartimentul Juridic al Instituţiei Prefectului-Judeţul Arad, d-l viceprimar discutând personal cu doamnele de acolo şi spunându-i-se să se dea Hotărârea , dar depinde de cum va fi justificată pentru a primi viza de legalitate.

D-l Anta Gheorghe-Florin, secretarul comunei,spune că în trecut în locul respectiv ar fi existat o clădire a Cercului Notarial pe locul respectiv,prin anul 1917, dar în anul 1947 s-a făcut dezmembrarea, gardul existând acolo de foarte mult timp, locuitorii mai vârstnici confirmând lucrul acesta, acolo fiind locul d-lui Horhat, existând şi schiţă justificativă , suprafaţa fiind de 1072 mp..

Se supune la vot al treilea punct de pe de pe Ordinea de zi: Proiect de hotărâre privind aprobarea Planului de ampasament si delimitare a imobilului Sediu primarie si curti constructii in suparafata totala de 1132 mp, toți cei 9 consilieri locali prezenți sunt ,,pentru”, este adoptată Hotărârea Consiliului Local nr.60/11.09.2017.

În continuare se trece la punctul patru de pe Ordinea de zi;Proiect de hotărâre privind desemnarea reprezentantului Consiliului local al Comunei Archis in Consiliul de Administratie al Scolii Gimnaziale Groseni, d-l secretar Anta Florin precizănd că în urma Adresei cunr.449/07.09.2017 a Şcolii Gimnaziale Groşeni de solicitare a desemnării reprezentantului Consiliului Local al comunei Archiş în Consiliul de Administraţie al Şcolii Gimnaziale Groşeni, va trebui făcut acest lucru.

D-nii consilieri hotărăsc să rămână acelaţi reprezentant ca şi anul trecut, şi anume, d-l Denuţ Florin.

Se supune la vot al patrulea punct de pe de pe Ordinea de zi: Proiect de hotărâre privind desemnarea reprezentantului Consiliului local al Comunei Archis in Consiliul de Administratie al Scolii Gimnaziale Groseni ., toți cei 9 consilieri locali prezenți sunt ,,pentru”, este adoptată Hotărârea Consiliului Local nr.61/11.09.2017.

La punctul Diverse, d-l Anta Gheorghe-Florin prezintă două adrese de la R.P.L. Dumbrava R.A., una prin care face cunoscută constituirea noului Consiliu de Administraţie şi o adresă prin care propun să se aprobe preţul de referinţă pentru anul de producţie 2018 la valorile aprobate pentru anul 2017 plus 30% referitor la metru cub de masă lemnoasă pe picior .

De asemenea, d-l Pantea Nicolae le aduce la cunoştinţa consilierilor faptul că s-a primit de la Ocolul Silvic Beliu o Adresă prin care solicitau numele persoanelor şi instituţiilor care doresc material lemnos de la ei, dar li s-a răspuns că necesarul a fost acoperit de R.P.L. Dumbrava R.A.

D-l consilier Denuţ Florin spune că diferenţa o face preţul, la stat fiind mai mare.

D-l consilier Bociort Den-Vasile propune ca indemnizaţia consilierilor să fie 10% pentru toţi, fără şedinţele de Comisie.

D-l consilier Denuţ Florin propune ca la şedinţa următoare să se scoată o hotărâre de consiliu ,în acest sens.

D-l consilier Hărdăuţ Pavel întreabă despre nişte bani care au venit de la R.P.L. Dumbrava R.A

D-l consilier Horhat Pavel Nelu spune că a auzit că acei bani au fost daţi d-lui Cilan pentru a face drumul, fiind pus un tub .

D-l consilier Hărdăuţ Pavel întreabă dacă s-au schimbat becurile în comunăp , fiindcă există şi la Bîrzeşti două de schimbat.

D-l Pantea Nicolae, viceprimarul comunei Archiş, precizează că la Groşeni au fost schimbate 22 de becuri, în urma furtunii, dar se va rezolva problema şi la Bîrzeşti.

D-l consilier Bociort Den-Vasile întreabă cum este cu firma din Cehia, care dorea concesionarea unei suprafeţe de teren.

D-l Pantea Nicolae, viceprimarul comunei Archiş, spune că până se rezolvă problema cu Urbarialiştii nu se poate face nimic.

D-l consilier Horhat Pavel Nelu întreabă că nu acelaşi lucru este şi cu Cilan.

D-l Pantea Nicolae, viceprimarul comunei Archiş, spune că pe terenul respectiv se pot face întabulări, fiindcă este proprietatea comunei.

D-l consilier Hărdăuţ Pavel întreabă, din nou, dacă şanţurile de la Groşeni mai sunt în garanţie, trebuind rezolvată problema la Ziridava, fiind necesare doar vreo două găleţi de ciment.

D-l Pantea Nicolae, viceprimarul comunei Archiş, le aduce la cunoştinţă consilierilor problema persoanelor care beneficiază de ajutor social precizând că au fost chemaţi să-şi facă zilele de lucru, fiind nevoie de ei la încărcatul şi tăierea lemnelor pentru Primărie şi şcoală, dar nu au vrut să se prezinte şi s-a hotărât să li se suspende ajutorul social.

D-nii consilieri prezenţi sunt de acord, considerând că este chiar bine să se facă acest lucru.

D-l consilier Bătrîn Nicolae spune că sunt 14 persoane în această situaţie.

D-l consilier Hărdăuţ Pavel întreabă despre drumul la cimitir, la Bîrzeşti.

D-l Pantea Nicolae spune că d-l primar Valea a discutat cu d-na de la firma care trebuie să se acupe de drumul respectiv pentru a face un deviz, dar a plecat în concediu pentru câteva zile.

D-l consilier Crîjmar Den întreabă dacă se va face şi drumul spre Nermiş, fiindcă spre Groşeni a văzut că s-a reparat.

D-l consilier Denuţ Florin vine cu o propunere din partea unor cetăţeni din localitatea Groşeni, partea din sus, a căror copii merg la şcoală cu autobuzele CTP-ului şi ar dori să se facă încă o staţie acolo sus, la Ziridava, deoarece distanţa este prea mare.

D-l Pantea Nicolae, viceprimarul comunei Archiş, spune că va discuta cu cineva de la CTP şi va vedea dacă se poate soluţiona această problemă şi mai precizează că a fost informat de cei de la R.P.L. Dumbrava R.A. că doresc achiziţionarea a două tractoare noi, cu angajarea personalului propriu, dar li s-a adus la cunoştinţă că, în prezent din cauza lipsei banilor, nu se pune problema, abia anul viitor putându-se discuta despre acest lucru, în prima fază doar Craiva şi Beliu putând face acest lucru.

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Extraordinare din data de 11.09.2017.

PREŞEDINTE DE ŞEDINŢĂ SECRETAR

DEN-VASILE BOCIORT GHEORGHE-FLORIN ANTA